《再六次韵徐子英江楼》
元代·方回

最愁人处最高楼，空望三神想十洲。
大药不灵从老病，把茅酒在盍归休。
许追竹士陪梅友，肯羡蜂王慕蝶侯。
曾点当时未舍瑟，谁知心地异由求。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。